b'\n_START_ARTICLE_\nCrytek\n_START_SECTION_\nHistoria\n_START_PARAGRAPH_\nPerustajat matkustivat Los Angelesiin E3-messuille, jossa p\xc3\xa4\xc3\xa4siv\xc3\xa4t esittelem\xc3\xa4\xc3\xa4n kehitt\xc3\xa4m\xc3\xa4\xc3\xa4ns\xc3\xa4 X-Islea Nvidian osastolla. Nvidia teki sopimuksen X-Islen liitt\xc3\xa4misest\xc3\xa4 jokaisen myydyn n\xc3\xa4yt\xc3\xb6nohjaimen mukaan suorituskyvyn mittausohjelmana. Pian t\xc3\xa4m\xc3\xa4n j\xc3\xa4lkeen Yerlin veljekset tekiv\xc3\xa4t sopimuksen Ubisoftin kanssa, joka mahdollisti yrityksen perustamisen ja tekniikkademon kehitt\xc3\xa4misest\xc3\xa4 varsinaiseksi videopeliksi. Yrityksen ensimm\xc3\xa4inen peli Far Cry julkaistiin vuonna 2004._NEWLINE_Crytek myi kaikki oikeudet Far Cry -pelisarjaan sek\xc3\xa4 oikeuden k\xc3\xa4ytt\xc3\xa4\xc3\xa4 CryEngine-pelimoottoria Ubisoftille vuonna 2006. _NEWLINE_Crytekin Kiovan studio kehitti Mail.ru Groupin My.com -br\xc3\xa4ndille ilmaiseksi pelattavan Warface-pelin ja yll\xc3\xa4pit\xc3\xa4\xc3\xa4 sit\xc3\xa4 edelleen._NEWLINE_THQ:n menty\xc3\xa4 konkurssiin Crytek osti Homefront-pelin oikeudet itselleen._NEWLINE_Vuonna 2014 kerrottiin Crytekin talousvaikeuksista. Xbox Onelle kehitetty yksinoikeuspeli Ryse: Son of Rome oli yhti\xc3\xb6lle katastrofi ja palkat j\xc3\xa4iv\xc3\xa4t maksamatta kuukausien ajaksi._NEWLINE_Homefront-pelin jatko-osaa Homefront: The Revolution kehitt\xc3\xa4nyt Crytek UK -studio (aiemmin Free Radical Design, nyt Dambuster Studios) ja pelin oikeudet myytiin Koch Medialle ja Deep Silver -julkaisijalle._NEWLINE_Maaliskuussa 2017 Crytek ilmoitti Bulgarian Sofiassa sijaitsevan studionsa Crytek Black Sean myynnist\xc3\xa4 Segalle ja sen omistamalle Creative Assemblylle._NEWLINE_Helmikuussa 2018 Crytek ilmoitti, ett\xc3\xa4 Cevat Yerli astui syrj\xc3\xa4\xc3\xa4n toimitusjohtajan teht\xc3\xa4v\xc3\xa4st\xc3\xa4, ja h\xc3\xa4nen veljens\xc3\xa4 Avni ja Faruk jatkavat yhti\xc3\xb6n johdossa yhteistoimitusjohtajina. Cevat tukee edelleen yhti\xc3\xb6t\xc3\xa4 neuvonantajana ja merkitt\xc3\xa4v\xc3\xa4n\xc3\xa4 osakkaana.\n_START_SECTION_\nTuotteet\n_START_PARAGRAPH_\nCrytek lisensoi CryEngine-pelimoottoriaan pelikehitt\xc3\xa4jille.'